text: মেহেরপুরে ঝড়ে টেকনিক্যাল কলেজের ব্যাপক ক্ষয়-ক্ষতি | Daily |
  মেহেরপুরে ঝড়ে টেকনিক্যাল কলেজের ব্যাপক ক্ষয়-ক্ষতি
  মেহেরপুর প্রতিনিধি: শনিবার দিনগত গভীর রাতে মেহেরপুর পৌরসভার কালাচাঁদপুর বেগম বদরুন্নেসা টেকনিক্যাল অ্যান্ড বিজনেস ম্যানেজমেন্ট কলেজের উপর দিয়ে বয়ে যাওয়া টর্ণেডোর আঘাতে ব্যাপক ক্ষতি হয়েছে। ভেঙে গেছে কলেজের দেওয়াল, উড়ে গেছে চারটি রুমের টিন। এছাড়া শিলা-বৃষ্টির কারনে সদর উপজেলার বিভিন্ন মাঠের উঠতি ফসলের ব্যাপক ক্ষতি হয়েছে। রাত আড়াইটার দিকে হালকা বজ্র-বৃষ্টি ও ঝড়ো-হাওয়ার এক পর্যায়ে মাত্র এক মিনিটের টর্ণেডোর আঘাত হানে। এতে পূর্ব-দক্ষিন অংশের বাড়িঘর লন্ড-ভন্ড হয়ে যায়। এসময় খবর পেয়ে মেহেরপুরের জেলা প্রশাসক পরিমল সিংহ ক্ষতিগ্রস্থ বিভিন্ন এলাকা পরিদর্শন করেন। মেহেরপুর পৌরসভার কালাচাঁদপুর বেগম বদরুন্নেসা টেকনিক্যাল অ্যান্ড বিজনেস ম্যানেজমেন্ট কলেজের টিনের চাল উড়ে গেছে বলে নিশ্চিত করেছেন প্রতিষ্ঠানটির অধ্যক্ষ নূরুল বাশার। তিনি বলেন, কয়েক মাস হলো কলেজের নতুন করে কাজ করা হয়েছে। টর্ণেডোর আঘাতে আড়াই লক্ষ টাকার মত ক্ষয়-ক্ষতি হয়েছে কলেজের। তিনি প্রশাসনের সহযোগীতা কামনা করেন।